Document ID: /roh_data/filtered/fineweb-2-filterrobots_roh.jsonl.gz/56313

Armada quinta cun attatga dals pro-russ sin Mariupol
- Sonda, 21.2.2015, 18:04
En l’ost da l’Ucraina possia quai dar in nov lieu da conflict. L'armada ucranaisa renfatscha als pro-russ da vulair rinforzar lur truppas en vischinanza da la citad da port Mariupol, quai rapportan agenturas da novitads.
Ils separatists pro-russ posiziuneschian cumbattants e transportian armas en la regiun da Mariupol, ha ditg il pledader dal militar ucranais. L’armada ucranaisa saja dentant semtgada sin in’attatga dals separatists.